திசம்பர் 30

## நிகழ்வுகள்
*1066 &ndash; எசுப்பானியாவின் கிரனாதாவில் அரச மாளிகையைத் தாக்கிய முசுலிம் கும்பல் ஒன்று யோசப் இப்னு நக்ரேலா என்ற யூதத் தலைவரை சிலுவையில் அறைந்து கொலை செய்து, நகரில் உள்ள பெரும்பாலான யூத மக்களைக் கொன்றனர்.
*1460 &ndash; ரோசாப்பூப் போர்கள்: இங்கிலாந்தில் யோர்க்கின் 3வது இளவரசர் ரிச்சார்டை லங்காசயர் மக்கள் கொலை செய்தனர்.
*1813 &ndash; பிரித்தானிய அமெரிக்கப் போர், 1812: பிரித்தானியப் படையினர் நியூ யார்க்கின் பஃபலோ நகரை தீயிட்டு அழித்தனர்.
*1853 &ndash; ஐக்கிய அமெரிக்கா தொடருந்து போக்குவரத்துப் பாதை அமைப்பதற்காக மெக்சிக்கோவிடம் இருந்து 76,770 சதுரகிமீ பரப்பளவு கொண்ட காட்சென் என்ற இடத்தை 10 மில்லியன் அமெரிக்க டாலர்களுக்கு வாங்கியது.
*1896 &ndash; பிலிப்பீன்சின் தேசியவாதி ஒசே ரிசால் மணிலாவில் எசுப்பானிய ஆதிக்கவாதிகளால் மரணதண்டனைக்குட்படுத்தப்பட்டு சுட்டுக் கொல்லப்பட்டார். இந்நாள் பிலிப்பீன்சில் ரிசால் நாள் என்ற பெயரில் விடுமுறை நாளாகும்.
*1897 &ndash; பிரித்தானியக் குடியேற்ற நாடான நட்டால் சூலிலாந்தை இணைத்துக் கொண்டது.
*1903 &ndash; சிக்காகோவில் நாடக அரங்கு ஒன்றின் இடம்பெற்ற தீயினால் குறைந்தது 605 பேர் இறந்தனர்.
*1906 &ndash; அகில இந்திய முசுலிம் லீக் கட்சி டாக்காவில் ஆரம்பிக்கப்பட்டது.
*1916 &ndash; உருசிய மந்திரவாதியும் உருசியப் பேரரசரின் ஆலோசகருமான கிரிகோரி ரஸ்புடின் இளவரசர் பெலிக்சு யுசுப்போவின் ஆதரவுப் படைகளினால் கொல்லப்பட்டார். இவரது உடல் மூன்று நாட்களின் பின்னர் மாஸ்கோ ஆறொன்றில் இருந்து கண்டெடுக்கப்பட்டது.
*1916 &ndash; அங்கேரியின் கடைசி மன்னராக முதலாம் சார்லசு முடிசூடினார்.
*1922 &ndash; சோவியத் சோசலிசக் குடியரசுகளின் ஒன்றியம் உருவாக்கப்பட்டது.
*1924 &ndash; யாழ்ப்பாணம் இளைஞர் காங்கிரஸ் மாநாட்டில் சாதி ஒழிப்புத் தீர்மானம் கொண்டுவரப்பட்டது.
*1924 &ndash; நாள்மீன்பேரடைகள் பலவற்றின் இருப்பு பற்றி எட்வின் ஹபிள் அறிவித்தார்.
*1941 &ndash; மகாத்மா காந்தி இந்திய தேசிய காங்கிரசு தலைமைப் பதவியிலிருந்து விலகினார்.
*1943 &ndash; சுபாஷ் சந்திர போஸ் அந்தமான் தீவுகளின் போர்ட் பிளையர் நகரில் இந்திய விடுதலைக் கொடியை ஏற்றினார்.
*1947 &ndash; பனிப்போர்: உருமேனியாவின் மன்னர் முதலாம் மைக்கேல் சோவியத் ஆதரவு கம்யூனிச அரசால் பதவியில் இருந்து அகற்றப்பட்டார்.
*1949 &ndash; இந்தியா சீனாவை அங்கீகரித்தது.
*1965 &ndash; பேர்டினண்ட் மார்க்கொஸ் பிலிப்பீன்சின் அரசுத்தலைவராகத் தெரிவு செய்யப்பட்டார்.
*1972 &ndash; வியட்நாம் போர்: ஐக்கிய அமெரிக்கா வடக்கு வியட்நாம் மீதான குண்டுத் தாக்குதல்களை இடைநிறுத்தியது.
*1993 &ndash; இசுரேலும் வத்திக்கானும் தூதரக உறவுகளை ஏற்படுத்தின.
*1996 &ndash; அசாம் மாநிலத்தில் பயணிகள் தொடருந்து ஒன்றில் போடோ போராளிகளால் வைக்கப்பட்ட குண்டு வெடித்ததில் 26 பேர் கொல்லப்பட்டனர்.
*1997 &ndash; அல்ஜீரியாவில் நான்கு ஊர்களில் இடம்பெற்ற வன்முறைகளில் மொத்தம் 400 பேர் கொல்லப்பட்டனர்.
*2000 &ndash; பிலிப்பீன்சின் தலைநகர் மணிலாவில் இடம்பெற்ற பல தொடர் குண்டுவெடிப்புகளில் 22 பேர் கொல்லப்பட்டு நூற்றுக்கணக்கானோர் படுகாயமடைந்தனர்.
*2004 &ndash; அர்கெந்தீனாவின் புவனெசு ஐரிசு நகரில் இரவு விடுதி ஒன்றில் இடம்பெற்ற தீயினால் 194 பேர் உயிரிழந்தனர். 
*2006 &ndash; எசுப்பானியாவில் மத்ரித்-பராஹாஸ் விமான நிலையம் மீது எட்டா போராளிகள் குண்டுத்தாக்குதல் நடத்தியதில் இருவர் கொல்லப்பட்டு 50 பேருக்கு மேல் காயமடைந்தனர்.
*2006 &ndash; முன்னாள் ஈராக் அரசுத்தலைவர் சதாம் உசேன் தூக்கிலிடப்பட்டார்.
*2006 &ndash; நடுக்கடலில் ஏற்பட்ட புயலில் 850 பயணிகளுடன் சென்ற செனாபதி நுசந்தாரா என்ற இந்தோனீசியக் கப்பல் கடலில் மூழ்கியது. 400 பேர் வரை உயிரிழந்தனர்.
*2006 &ndash; முல்லைத்தீவு மாவட்ட கத்தோலிக்க ஆலயத்தால், கடல்கோளால் பாதிக்கப்பட்டவர்களை பராமரிக்கும் ஆண், பெண் விடுதிகள் மீதும் பொதுமக்கள் வீடுகள் மீதும் விமானத் தாக்குதல் நடைபெற்றதில் ஐந்து சிறுவர்கள் படுகாயமடைந்தனர்.
*2013 &ndash; காங்கோ தலைநகர் கின்சாசாவில் அரசு-எதிர்ப்பு ஆர்ப்பாட்டம் ஒன்றை அடுத்து 100 பேர் வரை கொல்லப்பட்டனர்.

## பிறப்புகள்

* 39 &ndash; டைட்டசு, உரோமைப் பேரரசர் (இ. 81)
*1865 &ndash; இரட்யார்ட் கிப்ளிங், நோபல் பரிசு பெற்ற ஆங்கிலேய எழுத்தாளர் (இ. 1936)
*1879 &ndash; இரமண மகரிசி, இந்திய மதகுரு, மெய்யியலாளர் (இ. 1950)
*1887 &ndash; கே. எம். முன்ஷி, இந்திய விடுதலைப் போராட்ட வீரர், அரசியல்வாதி (இ. 1971)
*1895 &ndash; எஸ். இராமநாதன், தமிழக அரசியல்வாதி (இ. 1970)
*1917 &ndash; பாய் மோகன் சிங், இந்திய மருந்தியல் தொழில் முன்னோடி
*1923 &ndash; பிரகாஷ் வீர் சாஸ்திரி, இந்திய அரசியல்வாதி, சமக்கிருத அறிஞர் (இ. 1977)
*1930 &ndash; தூ யூயூ, நோபல் பரிசு பெற்ற சீன மருத்துவர்
*1950 &ndash; பியார்னே இசுற்றூத்திரப்பு, தென்மார்க்கு கணினி அறிவியலாளர்
*1975 &ndash; டைகர் வுட்ஸ், அமெரிக்க குழிப்பந்தாட்ட வீரர்

## இறப்புகள்
* 274 &ndash; முதலாம் ஃபெலிக்ஸ் (திருத்தந்தை)
*1896 &ndash; ஒசே ரிசால், பிலிப்பீனிய ஊடகவியலாளர் (பி. 1861)
*1916 &ndash; கிரிகோரி ரஸ்புடின், உருசிய மந்திரவாதி (பி. 1869)
*1944 &ndash; ரோமைன் ரோலண்ட், நோபல் பரிசு பெற்ற பிரான்சிய எழுத்தாளர் (பி. 1866)
*1947 &ndash; ஆல்பிரட் நார்த் வொய்ட்ஹெட், ஆங்கிலேய-அமெரிக்க கணிதவியலாளர், மெய்யியலாளர் (பி. 1861)
*1968 &ndash; திறிகுவே இலீ, நோர்வே அரசியல்வாதி, ஐநாவின் 1வது பொதுச் செயலர் (பி. 1896)
*1971 &ndash; விக்கிரம் சாராபாய், இந்திய இயற்பியலாளர் (பி. 1919)
*1973 &ndash; வி. நாகையா, தென்னிந்தியத் திரைப்பட நடிகர், பாடகர் (பி. 1904)
*1988 &ndash; இசாமு நொகுச்சி, அமெரிக்க சிற்பி (பி. 1904)
*1997 &ndash; ப. சிங்காரம், தமிழக எழுத்தாளர் (பி. 1920)
*2006 &ndash; சதாம் உசேன், ஈராக்கின் 5வது அரசுத்தலைவர் (பி. 1937)
*2006 &ndash; சந்திரலேகா, பரத நாட்டியக் கலைஞர் (பி. 1928)
*2009 &ndash; விஷ்ணுவர்தன், கன்னடத் திரைப்பட நடிகர் (பி. 1949)
*2010 &ndash; பொபி ஃபாரெல், பொனி எம் பாப் இசைக் குழு உறுப்பினர் (பி. 1949)
*2012 &ndash; ரீட்டா லெவி மோண்டால்சினி, நோபல் பரிசு பெற்ற இத்தாலிய மருத்துவர் (பி. 1909)
*2013 &ndash; கோ. நம்மாழ்வார், தமிழ்நாட்டு இயற்கை ஆர்வலர் (பி. 1938)
*2014 &ndash; இராசமனோகரி புலேந்திரன், இலங்கைத் தமிழ் அரசியல்வாதி (பி. 1949)
*2014 &ndash; பீ. ஜீ. வர்கீஸ், இந்திய இதழியலாளர், எழுத்தாளர் (பி. 1927)

## சிறப்பு நாள்
*ரிசால் நாள் (பிலிப்பீன்சு)

## வெளி இணைப்புகள்

* பிபிசி: இன்றைய நாளில்
* நியூயார்க் டைம்சு: இன்றைய நாளில்
* திசம்பர் 30 வரலாற்று நிகழ்வுகள், OnThisDay.com

பகுப்பு:திசம்பர்
பகுப்பு:ஆண்டின் நாட்கள்